**\_\_\_\_\_\_\_\_\_\_\_\_\_\_\_\_\_\_ Məhkəməsinə**

**İddiaçı**: \_\_\_\_\_\_\_\_\_\_\_\_\_(ad,soyad,ata adı)

**Ünvan**: \_\_\_\_\_\_\_\_\_\_\_\_\_\_

**Cavabdeh**: \_\_\_\_\_\_\_\_\_\_\_(ad,soyad,ata adı)

**Ünvan**: \_\_\_\_\_\_\_\_\_\_\_\_\_\_

**İDDİA ƏRİZƏSİ**

*(uşağın digər valideynin razılığı olmadan ölkənin*

*hüdudlarından kənara çıxarılmasına razılıq verilməsinə dair)*

**İşin faktiki halları:**

İddiaçı \_\_\_\_\_\_\_\_\_\_\_\_\_\_\_ (bundan sonra – iddiaçı) cavabdeh \_\_\_\_\_\_\_\_\_\_\_\_\_\_\_\_\_(bundan sonra – cavabdeh) ilə \_\_\_\_\_\_\_-ci il tarixdə nikah bağlayıb.

Bu nikahdan yetkinlik yaşına çatmayan \_\_\_\_\_\_\_\_-ci il təvəllüdlü \_\_\_\_\_\_\_\_\_\_\_\_\_(ad,soyad,ata adı) və \_\_\_\_\_\_\_\_\_\_\_cu il təvəllüdlü\_\_\_\_\_\_\_\_\_\_\_\_\_\_\_\_ (ad,soyad,ata adı) övladları anadan olmuşdur.

Tərəflər arasında nikah \_\_\_\_\_\_\_\_\_məhkəməsinin qətnaməsi ilə pozulub və bu qətnamə əsasında iddiaçı ilə cavabdeh \_\_\_\_\_\_\_\_qeydiyyat şöbəsinin \_\_\_\_\_\_\_\_\_\_-ci il tarixli\_\_\_\_nömrəli qeydi ilə ləğv edilib.

Həmin məhkəmə qətnaməsinə əsasən yetkinlik yaşına çatmayan \_\_\_\_\_\_\_\_\_ci il təvəllüdlü \_\_\_\_\_\_\_\_\_\_\_\_(ad,soyad,ata adı) və \_\_\_\_\_\_\_\_\_\_\_\_ci il təvəllüdlü \_\_\_\_\_\_\_\_\_\_\_\_\_(ad,soyad,ata adı) iddiaçının himayəsinə verilib.

Həmin vaxtdan yetkinlik yaşına çatmayan \_\_\_\_\_\_\_\_\_\_\_\_\_\_ci il təvəllüdlü \_\_\_\_\_\_\_\_\_\_\_\_(ad,soyad,ata adı) və \_\_\_\_\_\_\_\_\_\_ci il təvəllüdlü \_\_\_\_\_\_\_\_\_\_\_\_ iddiaçının himayəsində saxlanılır. Cavabdeh heç bir vaxt uşaqların təlim və tərbiyəsində iştirak etməyib. Onların zəruri ehtiyaclarınn ödənilməsi üçün aliment ödəməyib. Uzun müddətdir ki, iddiaçı və yetkinlik yaşına çatmayan uşaqları ilə maraqlanmır. Nikah pozulandan bəri onlarla heç bir əlaqə saxlamayıb. Hardasa həmin dövrdən iddiaçı cavabdehin harada olması barədə məlumatlı deyil.

Hazırda iddiaçı hesab edir ki, yetkinlik yaşına çatmayan övladlarının mənəvi inkişafı üçün onların xarici ölkəyə səyahət etmək zərurəti yaranıb. İddiaçı bununla bağlı cavabdehdən notarial qaydada yazılı razılıq əldə etmək istəsə də, cavabdeh onlarla heç bir əlaqə saxlamadığı və cavabdehin yeri ona bəlli olmadığı üçün belə bir razılığın əldə edilməsi mümkün olmayıb.

Buna görə də iddiaçı hesab edir ki, uşağın cavabdehin (digər valideynin) razılığı olmadan ölkənin hüdudlarından kənara çıxarılmasına razılıq verilməsi barədə qətnamə qəbul edilməlidir.

**Tələbin hüquqi əsasları:**

Azərbaycan Respublikası Miqrasiya Məcəlləsinin (bundan sonra – MiqM) 11.1-ci maddəsinə əsasən bu Məcəllənin 11.2-ci maddəsində nəzərdə tutulmuş hallar istisna olmaqla, yetkinlik yaşına çatmayan vətəndaş ölkədən valideynləri, övladlığa götürəni, himayəçisi və ya qəyyumu ilə gedə bilər.

AR MiqM-nin 11.2-ci maddəsinə əsasən  Yetkinlik yaşına çatmayan vətəndaş ölkədən valideynlərinin biri ilə getdikdə digər valideynin notariat qaydasında təsdiq edilmiş razılığı tələb olunur. Yetkinlik yaşına çatmayan vətəndaş ölkədən tək getdikdə valideynlərinin, valideyn himayəsindən məhrum olduqda isə onu övladlığa götürən şəxsin, himayəçisinin və ya qəyyumunun notariat qaydasında təsdiq edilmiş razılığı tələb olunur. Həmin şəxslərdən birinin razılığı olmadıqda, yetkinlik yaşına çatmayan vətəndaşın ölkədən getməsi məsələsi məhkəmənin qərarı əsasında həll edilir.

Azərbaycan Respublikasının Ailə Məcəlləsinin 49.3-cü maddəsinə əsasən, uşaq öz valideynləri tərəfindən tərbiyə olunmaq, öz maraqlarının təmin olunması, hərtərəfli inkişafı, onun ləyaqətinə hörmət olunması hüququna malikdir.

Ailə Məcəlləsinin 50.3-cü maddəsinə əsasən, valideynlər ayrı yaşadıqda uşaq onların hər biri ilə ünsiyyət hüququna malikdir.

Ailə Məcəlləsinin 58.1-ci maddəsinə əsasən, valideynlər uşaqlarını tərbiyə etmək hüququna malikdirlər və uşaqlarını tərbiyə etməyə borcludurlar.

Ailə Məcəlləsinin 61.1-ci maddəsinə əsasən, uşaqlardan ayrı yaşayan valideyn onlarla ünsiyyət hüququna, uşaqların tərbiyə və təhsili ilə bağlı məsələlərin həll edilməsində iştirak etmək hüququna malikdir.

Ailə Məcəlləsinin 61.3-cü maddəsinə əsasən, uşaqlarından ayrı yaşayan valideynlər valideynlik hüququnun həyata kecirilməsi qaydası haqqında yazılı saziş bağlaya bilərlər. Valideynlər razılığa gələ bilmədikdə, mübahisə onların (onlardan birinin) tələbi əsasında müvafiq icra hakimiyyəti orqanının iştirakı ilə məhkəmə tərəfindən həll edilir.

«Uşaq hüquqları haqqında» Azərbaycan Respublikası Qanununun 18-ci maddəsinə əsasən, valideynlərin hər ikisindən və ya birindən ayrı yaşayan uşağın onları tanımaq, habelə bu ona mənfi təsir göstərmirsə, valideynləri ilə ünsiyyətdə olmaq hüququ vardır.

Azərbaycan Respublikası Konstitusiyasının 17-ci maddəsinə əsasən, uşaqların qayğısına qalmaq və onları tərbiyə etmək valideynlərin borcudur.

Azərbaycan Respublikası Konstitusiyasının 34-cü maddəsinə əsasən, ər ilə arvadın hüquqları bərabərdir. Uşaqlara qayğı göstərmək, onları tərbiyə etmək valideynlərin həm hüququ, həm də borcudur.

Birləşmiş Millətlər Təşkilatının «Uşaq hüquqları haqqında» Konvensiyasının 3-cü maddəsində deyilir ki, uşaqlar barəsində bütün tədbirlərdə əsas diqqət uşaq mənafelərinin daha yaxşı təmin edilməsinə yönəldilir, istər bu tədbirlər sosial təminat məsələləri ilə məşgul olan dövlət idarələri və ya özəl idarələr tərəfindən görülsün, istərsə də məhkəmələr, inzibati və ya qanunvericilik orqanları tərəfindən görülsün. Həmin Konvensiyanın 27-ci maddəsinin 2-ci bəndinə əsasən, valideynlər uşağın inkişafı üçün lazım olan həyat şəraitini öz qabiliyyətləri və maliyyə imkanları daxilində 7 təmin etməyə görə əsas məsuliyyət daşıyırlar.

“İnsan hüquqlarının və əsas azadlıqların müdafiəsi haqqında” Avropa Konvensiyasının 8-ci maddəsinə əsasən, hər kəs öz şəxsi və ailə həyatına, mənzilinə və yazışma sirrinə hörmət hüququna malikdir. Milli təhlükəsizlik və ictimai asayiş, ölkənin iqtisadi rifah maraqları naminə, iğtişaşın və ya cinayətin qarşısını almaq üçün sağlamlığı, yaxud mənəviyyatı mühafizə etmək üçün və ya digər şəxslərin hüquq və azadlıqlarını müdafiə etmək üçün qanunla nəzərdə tutulmuş və demokratik cəmiyyətdə zəruri olan hallar istisna olmaqla, dövlət hakimiyyəti orqanları tərəfindən bu hüququn həyata keçirilməsinə mane olmağa yol verilmir.

“Elşolts Almaniyaya qarşı” işi üzrə Avropa Məhkəməsinin qərarında deyilir ki, Konvensiyanın 8-ci maddəsi tələb edir ki, dovlət hakimiyyəti orqanları uşağın maraqları ilə valideynlərin arasında ədalətli tarazlığa riayət etsinlər və tarazlaşdırma prosesində uşağın yuksək maraqlarına xüsusi əhəmiyyət verilməlidir, həmin maraqlar onların xarakterindən və ciddiliyindən asılı olaraq valideynlərin maraqlarından üstün tutula bilər. Xususən, 8-ci maddəyə əsasən valideyn uşağın sağlamlığına və inkişafına ziyan yetirə bilən tədbirlər görmək hüququna malik ola bilməz.

İşin faktiki hallarına əsasən cavabdeh tərəflər boşanan \_\_\_\_\_ci il tarixindən bugünə kimi, demək olar ki, uşaqları ilə maraqlanmayıb, onların mənəvi və mədəni inkişafına hər hansı töhfəsi olmayıb və onların yetişdirilməsi və ehtiyacların qarşılanması üçün aliment ödəməyib.

Yetkinlik yaşına çatmayan \_\_\_\_\_\_\_\_\_ci il təvəllüdlü \_\_\_\_\_\_\_\_\_\_\_\_\_\_\_\_ (ad,soyad,ata adı) və \_\_\_\_\_\_\_\_\_\_ci il təvəllüdlü \_\_\_\_\_\_\_\_\_\_\_\_\_\_ (ad,soyad,ata adı) iddiaçının effektiv himayəsindədir.

İddiaçı qeyd edir ki, uşaqların mədəni və mənəvi inkişafı üçün onların xarici ölkələri səyahət etmək ehtiyacı yaranıb. Lakin cavabdehlə heç bir əlaqə olmadığı üçün onun razılığını almaq mümkün deyil.

Belə olan halda uşağın digər valideynin razılığı olmadan ölkənin hüdudlarından kənara çıxarılmasına razılıq verilməsi barədə məhkəmə qətnaməsi qəbul edilməlidir.

Yuxarıda sadalananlara və AR MPM-nin 149-151-ci maddələrinə əsasən məhkəmədən

**XAHİŞ EDİRİK:**

İddiaçı \_\_\_\_\_\_\_\_\_\_\_\_\_\_\_(ad,soyad,ata adı) himayəsində olan yetkinlik yaşına çatmayan \_\_\_\_\_\_\_\_\_\_ci il təvəllüdlü \_\_\_\_\_\_\_\_\_\_\_\_\_\_\_\_\_(ad,soyad,ata adı) və \_\_\_\_\_\_\_\_\_\_\_-ci il təvəllüdlü \_\_\_\_\_\_\_\_\_\_\_\_(ad,soyad,ata adı) övladlarının cavabdeh \_\_\_\_\_\_\_\_\_\_\_\_\_\_(ad,soyad,ata adı) razılığı olmadan istənilən anda Azərbaycan Respublikasının hüdudlarından kənara çıxarılmasına icazə verilməsinə barədə qətnamə çıxarasınız.

**Qoşma:**

1. iddia ərizəsinin surəti;
2. dövlət rüsumunun ödənilməsi barədə qəbz;
3. yaşayış yerindən arayış və MAPS arayışı;
4. notarial qaydada təsdiq edilmiş sənədlər.

*Tarix və imza:*

*İddiaçı \_\_\_\_\_\_\_\_\_\_\_\_\_\_\_*

\_\_\_\_\_\_\_\_\_\_\_-ci il